Mažylis (bomba)

Little Boy (liet. „Mažylis“) – 1945 m. rugpjūčio 6 dieną ant Hirosimos (Japonija) amerikiečių numestos atominės bombos kodinis pavadinimas.

„Mažylį“ numetė bombonešis „B-29“, kurį pilotavo 509-tosios sudėtinės grupės (509th Composite Group) vadas pulkininkas Paul Tibbets'as. Bombonešį Tibbetsas buvo pavadinęs „Enola Gay“ savo motinos garbei. „Mažylis“ buvo pirmoji atominė bomba, kada nors panaudota kare. Po trijų dienų dar viena – „Fat Man“ – buvo panaudota prieš Nagasakį.

Bomba sukurta Manheteno projekto metu per Antrąjį pasaulinį karą. Jos veikimas pagrįstas sodrinto urano skilimo reakcija. Hirosimos atominis bombardavimas buvo antrasis istorijoje atomų skilimo reakcijos sukeltas sprogimas (pirmasis įvyko „Trinity“ bandymo metu).

 Esminė bombos sandara 
300px|thumb|right|Atominės bombos veikimo principas. Tai nebūtinai tiksliai atitinka „Little Boy“ veikimo modelį (kuris vis dar įslaptintas).

„Little Boy“ buvo 3 m (10 pėdų) ilgio, 71 cm (28 colių) skersmens ir svėrė 4000 kg (8 900 svarų). Bomboje buvo panaudotas patrankinis virškritinės masės sudarymo principas: pradžioje sprogsta paprasta sprogstamoji medžiaga, kuri pagreitina tuščiavidurį urano-235 subkritinės masės cilindrą, kuris dideliu greičiu užsimauna ant „taikinio“ – U-235 cilindro. Tuo metu ir susidaro virškritinė masė, sukelianti atominę grandininę reakciją.

Bomboje buvo 64 kg urano, iš kurių tik mažiau kaip 1 kg dalyvavo branduolių dalijimesi. Energija virto tik 0,6 g urano masės.Glasstone and Dolan, Effects, p. 12–13. Visiškai suskylant 454 g (1 svarui) U-235 išsiskiria energija, ekvivalentiška 8 kilotonoms. „Mažylio“ energijos išeiga buvo ekvivalentiška 13–16 kilotonų, vadinasi energija išsiskyrė suskilus ne daugiau kaip 907 g U-235 (iš bomboje buvusių 64 kg. Likę 63 kg urano (98,5 %) energijos neišskyrė.Chapter I: General Principles of Nuclear Explosions  (Sections 1.15, 1.20, 1.21), in The Effects of Nuclear Weapons , Compiled and edited by Samuel Glasstone and Philip J. Dolan, Third Edition, on The Trinity Atomic Website .

 Šaltiniai 

 Nuorodos 
 Little Boy aprašymas Carey Sublette NuclearWeaponArchive.org
 Nuclear Files.org  „Little Boy“ aprašymas
 Atominių ginklų Archyvas
 Enola Gay istorija
 Mažai žinomas Manheteno Projekto epizodas dirbtiniai bombų testai ir aerodinamikos problemos
 Little Boy ir Fat Man kūrimas  (fr)
 Little Boy ir Fat Man veikimas (fr)

Kategorija:Branduoliniai ginklai